גבעת וושינגטון

גִּבְעַת וָשִׁינְגְטוֹן ובֵּית רַבָּן הם שמותיהם של כפר נוער דתי ומכללה אקדמית הסמוכים לקבוצת יבנה ושייכים למועצה אזורית חבל יבנה.

היסטוריה 
כפר הנוער הוקם בשנת 1946 על ידי הקהילה היהודית בוושינגטון ורב הקהילה הרב צמח גרין. בתחילה שימש המקום כבית חינוך לילדים פליטי השואה. עם הזמן התפתח המקום, ונוסדה בו מכללה לחינוך. עם פטירתו של הרב גרין וחנוכתו של בית כנסת במרכז הקמפוס, שאותו תכננו האדריכלים ארתור ובלהה שרגנהיים ב-1966, נקרא בית הכנסת על שמו.

בין השנים 2001-2010 עמד בראש המדרשה ד"ר אביעזר וייס, אשר הפך אותה למכללה אקדמית. כיום פועלים במקום, בנוסף למכללה האקדמית, מספר מוסדות: בית ספר תיכון לבנות, מדרשה לנשים, אולפנות, מדרשה לבנות מארצות הברית, אולפנה לעולות מרוסיה, תוכנית לעולות מאתיופיה, אולפנה לבנות מצרפת, אולפנת "הללי" לאומנויות, בית הספר הגבוה לאמנות "פרדס" ובית הספר למוזיקה "מזמור".

שם המקום נבחר לזכר רבן גמליאל דיבנה, מחכמי יבנה הסמוכה. שמו האחר, גבעת וושינגטון, על שם ג'ורג' וושינגטון.

מנהל קריית החינוך הוא יקי סעדה.

בראשית שנות האלפיים, רוב התלמידים בכפר הנוער היו עולים חדשים מצרפת ומקולומביה.

קישורים חיצוניים

 
 קריית חינוך - גבעת וושינגטון, מאתר המועצה האזורית חבל יבנה

הערות שוליים

יישובים שהוקמו ב-1946
כפרי נוער
אולפנות
הנצחת ג'ורג' וושינגטון
מבנים ואתרים שתכנן יעקב נטל
יישובים, מחוזות ומדינות הנקראים על שם נשיאי ארצות הברית
קבוצת יבנה
ישראל: מכללות אקדמיות
ישראל: יישובים הקרויים על שם אישים
ישראל: מכללות להוראה